Cuneiform Tablet Kt 94/k 750 (AKT 6b 396)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB en-na-sú-in DUMU i-dí-a-bi-im KIŠIB a-šur-ta-ak-lá-ku DUMU i-ku-nim KIŠIB pí-lá-aḫ-IŠTAR DUMU a-šur-SIPA 6.83333 ma-na KÙ.BABBAR ṣa-ru-pá-am i-ṣé-er pí-lá-aḫ-IŠTAR DUMU a-šur-SIPA DAM.GÀR i-šu-ú iš-tù ḫa-mu-uš-tim ša en-na-sú-in DUMU ku-ra-ra a-na 7 ḫa-am-ša-tim KÙ.BABBAR i-ša-qal šu-ma i-na ma-lá u₄-me-šu KÙ.BABBAR lá iš-qú-ul 1.5 GÍN.TA i-na ITU.1.KAM a-na 1 ma-na-im ṣí-ib-tám ú-ṣa-áb ITU.1.KAM áb-ša-ra-ni li-mu-um šu-sú-in DUMU ba-bi-lim 3 GÍN KÙ.BABBAR a-na šu-IŠTAR DUMU ma-li-ki-il₅-šu áš-qúl 2.5 GÍN KÙ.BABBAR a-na a-lá-ni ša-ar-ša-ra-ni áš-qú-ul-ma a-na mu-za a-dí-in 2 GÍN KÙ.BABBAR ší-im 2 iš-ra-tim a-na a-šur-ma-lik DUMU lu-zi-na mì-ma a-nim a-šu-mì ku-da-tim ú-ša-qí-il₅